
Tugent. 


Troſtſpiegels Erſte Bůch / 


5 Von ſoꝛglicheit / Anfechtung / ſchwere bnd muͤh⸗ 


ſamkeit der Tugent / fo fürnemlich in der Demut be⸗ 
ſteht. Cap. X. 


Virtutem iactas vitiorum pondere preſſus: Affectus virtus eſt cohibere fuos. 
Ein grundtfeſt rechter tugent iſt / Zu rechter tugent ghoͤrt vil muͤh / 
Demuͤtigkeit on arge liſt. 

L Jeb ſchweſter Vernunfft / laſſeſt du mich nicht ein wenig zů / mit meinem rhům 
der Tugent / wann du wüſteſt die tugenten meines gemütcs/ wie groß / hoch vñ 
offt die bewert / ja vber menſchlichen verſtandt volkommen ſeind / mein rede wür⸗ 
de etwas bey dir gelten vnd erſchieſſen. 
| Vernunfft. | 
Far gemach / diſen rhům ſolt du auch nit erjagen. Wiltu dich rhuͤmen / ſo rhuͤ⸗ 
me dich in dem der tugent gibt / in Gott / beſihe aber du wolzu dir ſelbs / es gehoͤrt 
vil zu rechter tugent. Du můſt nicht trachten vnd bedencken das geſchehen / ſon⸗ 
der was zuthůn ſey. Nicht mercken wie wol butzet du ſeieſt / ſonder auff das ach⸗ 
ten / was dir noch ble vnd mangelt / ſoꝛgſam ſein / wie du bekommeſt / das jenig / 
das du noch nicht haſt / nichtrhuͤmen das du haſt. a 
Die Tugent hat auch jren mangel vñ preſten / iſt den geitzigen gleich / je mehr 
dieſelbigen haben / je mehr ſie begern / Alſd auch die Tugent / ſtelt jhr kein zil noch 
maß. Wiltu aber recht tugentſam erfunden werden vnd ſein / ſo befleiß dich der 
Demut vnd Nidertraͤchtigkeit / erheb dich nicht alſo / Denckſtu nit an den Luci⸗ 
fer / der wolt auch / wie du / her prangen in jm ſelbs / ſich ober all tugent / wie du / er⸗ 
heben / ward geſtuͤrtzt biß inn abgrundt der Hellen. Sihe dich für / daß dir nicht 
auch alſo geſchehe / Das iſt nicht die art der Tugent / daß ſie ſich in jr ſelbs / wie ein 
Pfaw / erſpiegle / rhuͤme / vñ ſich felbs verwundere / ſonder bedenck was ander leut 
gůts gethan / daſſelbig nachhin thůn / jmmer hinach dem das gůt iſt / nit ir . 
on 


RER a n Hie = 
Von Rach in gutem Gluͤck. Vi 
heit darzů kompt / mag wol jamer darauß entſtehn / Wo aber beſcheydenheit dar⸗ g 
su kompt / glaub ich wol / wolreden vnd beredt ſein / bring manchem guten from⸗ 
men / erhelt manchen bey rechtem. Herwiderumb wie ich geſagt hab / bringts 
manchen vmb Leib / Ehr vnd Guͤt. 
Was richtet Catilina zu Rom für ein ſpiel an / wo bracht jn ſein reden hin? Catilina 
daß er ſchier die gantz Stadt in blůt verſchwemmet hett / wo nit die weiß heit Ci⸗ Cicero. ; 
ceronis ſolchs fuͤrkommen hett / Vrſach war / er kundt wol redẽ / het aber ein boͤß⸗ 
duͤrſtig / auffruͤriſch hertz. Ein rechter Redner fol ein from Man darzuů ſein / ein 
thertz tragen / vernuͤnfftig / weiſe / fürſichtig auch ſein / Gehoͤrt mehr zum tantz 
dann ein rot par Stiffel. Ob du wolteſt verneynen / es were faſt gnuͤg / zu der kunſt 
zu reden / daß einer vil gewaͤſches vnd ploderns trieb / würſt du Weir fehlen dann 
auch daſſelbige wol boͤſe bůben / vnd boͤſe leut koͤnnen. Beredt ſein / vnd recht wol 
reden / gehoͤrt den frommen allein zů / vnd dannoch wenig auß denſelben / Das an⸗ 
der iſt geſchwaͤtz / teu ſcherei / vnd truͤgerei. Kein arger mag zum lob des recht re⸗ 
dens kommen / dann wie geſagt / es gehoͤret auch frombkeit darzů. Die weiſen / als 
Cato / Cicero / vnd andere / ſprechen / daß recht wol reden / ſey allein der weiſen / 
frommen vnd vernuͤnfftigen / die zureden wiſſen / woꝛt haben / gelehrte / erfahrne/ 
vnd geſchickte Manner ſeien / Derſelben findet mann aber gar wenig. Begereſt 
du für ei Redner gehalten zu werden / ſey wer du woͤlleſt / ſo beſihe erſtlich daß du 
from̃/tugentſam vnd weiſe ſeieſt / vnd dein red kein geſchwetz / ſonder erwegene x 
woꝛt ſeien / die du trewlich vnd von bergen meyneſt / ſo magſtu lob daruon tra⸗ 
gen / Wo das nicht voꝛher gehet / gedencke nur nicht daß du beredt ſeieſt. Es hat 
iñ grund / beſtehet nicht / es iſt ein vngeſtalt ding / mann achtet allweg dein re⸗ 
den fr argwoniſch / boͤß vnd * 1 8 | 
Was iſts / daß ein Hur glatte geſchmierte / vnd ſuͤſſe woꝛt machen kan / Ein Huren wol⸗ 
Bůb vil geploderens weißt / Ein Geitziger vmb gůt vnd gelt vil gůter woꝛt gibt / reden. 
Es ſol nichts / es iſt trůg / dürſtigkeit / vnd freuel darhinder ſampt groſſer gefahr. 
Es iſt war / was die Weiſen vor jaren geſchrieben / da ſie ſetzen / daß Wolreden⸗ 
heit / auch der Frawen huld eine ſey / die vnder vnzalbaren laſtern auch gewohnet Gratis. 
hab / Vnd iſt auch war / dann auch Cicero der beſte Redner ſelbs / in ſeiner Rhe⸗ 
torica ſchreibt / daß recht reden on beſondere weißheit / fürſichtigkeit / vñ fromb⸗ 
keit nicht ſein moͤge. Derhalben neme mann das reden gleich wie mann woͤlle / ſo 
würt mann doch mehr vngeruͤhiges / gefehrlichs / vnd vnbeſtendigs daran be⸗ 
finden / da mann vermeynt / Sie ſol niemandt den Bauch auff blaſen / niemandt 
darmit ſtoltzieren / vnd andere als kinder verachten / Was gefahr darinn vnd wo⸗ 
hin ſie die leut bey weilen bringt / wiſſen beyde die Griechen vnd vnſere Lateini⸗ 
ſche wol / Demoſthenes / Cicero vnd Antoninus habens wolerfaren. | 
Es iſt kein ding auff Erden / damit jm ehe einer frembde gaͤſt zu hauß bringt geedens ge⸗ 
frembde hende ins haar kriegt / vnnd leut auff den hals legt / als diſes reden / muͤß fahr. 
warlich vil neidts / vnluſt / vnd wider willens tragen / manchen zu feind haben vn 
erzürnen / wil er anderſt ſeinem Gewiſſen / Ampt vnd Eyd etwan recht thun. Wil 
aber einer in hauffen hinein waſchen / würt er bald alle gůte ordnung zerrütten / 
gantze Staͤtt / Communen vnd Policeien vmbſtoſſen / verwirꝛen vnd gar verder⸗ 
den / Todt vnd Leben / wie jener ſpricht / ſtehet in der gewalt der dungen. Zungen Tod vnd Le. 
iſt das beſt vnd aͤrgeſt fleyſch in der Metzig / vnder den leuten / daheim vnd vber⸗ ben ſteht in 
al / ein kleines gliedlin / richtet aber groſſe ding an / iſt wie ein klein fewrlin / das wol gewalt der 
eiñ groſſen wald antzündt vnd verbrennt. Alles mag mann wol zaͤmen / die Zun⸗ Zungen. 
gen aber mag kein Nenſch zaͤmen / daͤmmen / vnd dempffen / ein vnruͤhiges vbel / 
vnd ein toͤdtlichs gifftꝛc. Nun wolan / Wende deine reden hin vnd her / nur wie 
dich geluͤſte / ſo haſts zu ehren einn ſehr harten / hohen / vnd ſchweren / aber herwi⸗ 
derumb zum neidt / haß vnnd vnluſt / ein gantz gemein / geneigten vnd leichten 
weg. Darumb ſey kn tſamer zungen / bedenck was / mit wem / wann / wo / vñ wie 
du redeſt / es würt dannoch muͤh vñ arbeit dein reden anrichtẽ vñ 1 bringẽ. 


